section_heading: Ekonomski problemi
paragraph_text: Novi ekonomski mehanizam bio je jedini skup ekonomskih reformi u istočnoj Europi, proveden nakon talasa revolucija 1950-ih i 60-ih. Unatoč tome, postao je najslabija točka mađarskog socijalizma i pritisak koji je uvelike pridonio prijelazu iz mađarskog socijalizma u demokraciju. Središnji odbor Mađarske socijalističke radničke partije pokrenuo je 1968. godine NEM za ublažavanje ekonomskih problema Mađarske i uveo decentralizaciju i fiksne cijene kako bi nadoknadio nedostatke ekonomije centralnog planiranja.<ref> NEM je bio višeslojan i višesmjerni remont mađarske ekonomije. Pomoću njega željelo se postići reforme u mnogim sektorima svog gospodarstva, pokušavajući autonomno samoupravljanje kolektivnim poljoprivrednim gospodarstvima, razbijanje monopolskih industrija i smanjivanje subvencija, osim onih koje se koriste za izvoz. Također je započelo povezivanje cijena sa svjetskim tržištem putem tečaja, ovlašćivanje radnika da samostalno proizvode u državnim pogonima nakon redovnog radnog vremena i zamjenu ekonomskih regulatora obveznim direktivama u sektoru u vlasništvu države. Konačno, ozakonili su privatne obrtničke, maloprodajne i uslužne djelatnosti.